CELEX: 32009R0286
Language: sk
Date: 2009-04-07 00:00:00
Title: Nariadenie Komisie (ES) č. 286/2009 zo 7. apríla 2009 , ktorým sa zapisujú niektoré názvy do Registra chránených označení pôvodu a chránených zemepisných označení [Melva de Andalucía (CHZO), Caballa de Andalucía (CHZO), Ovos Moles de Aveiro (CHZO), Castagna di Vallerano (CHOP)]

8.4.2009   
            
            
               SK
            
            
               Úradný vestník Európskej únie
            
            
               L 94/15
            
         
      NARIADENIE KOMISIE (ES) č. 286/2009
   zo 7. apríla 2009,
   ktorým sa zapisujú niektoré názvy do Registra chránených označení pôvodu a chránených zemepisných označení [Melva de Andalucía (CHZO), Caballa de Andalucía (CHZO), Ovos Moles de Aveiro (CHZO), Castagna di Vallerano (CHOP)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:
   
               (1)
            
            
               V súlade s článkom 6 ods. 2 prvým pododsekom nariadenia (ES) č. 510/2006 a podľa článku 17 ods. 2 nariadenia (ES) č. 510/2006 boli žiadosti o zápis názvov „Melva de Andalucía“ a „Caballa de Andalucía“, ktoré podalo Španielsko, žiadosť o zápis názvu „Ovos Moles de Aveiro“, ktorú podalo Portugalsko, a žiadosť o zápis názvu „Castagna di Vallerano“, ktorú podalo Taliansko, uverejnené v Úradnom vestníku Európskej únie
                   (2).
            
         
               (2)
            
            
               Keďže Komisii nebola oznámená žiadna námietka podľa článku 7 nariadenia (ES) č. 510/2006, tieto názvy sa musia zapísať do registra,
            
         PRIJALA TOTO NARIADENIE:
   Článok 1
   Do registra sa zapisujú názvy uvedené v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. apríla 2009
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. EÚ C 177, 12.7.2008, s. 18 (Melva de Andalucía), Ú. v. EÚ C 177, 12.7.2008, s. 21 (Caballa de Andalucía), Ú. v. EÚ C 184, 22.7.2008, s. 42 (Ovos Moles de Aveiro), Ú. v. EÚ C 190, 29.7.2008, s. 7 (Castagna di Vallerano).
   
      PRÍLOHA
      
                  1.
               
               
                  Poľnohospodárske výrobky určené na ľudskú spotrebu, uvedené v prílohe I k zmluve:
                  
                     Trieda 1.6.   Ovocie, zelenina a obilniny v pôvodnom stave alebo spracované
                  
                  TALIANSKO
                  Castagna di Vallerano (CHOP)
                  
                     Trieda 1.7.   Čerstvé ryby, mäkkýše a kôrovce a výrobky z nich
                  
                  ŠPANIELSKO
                  Melva de Andalucía (CHZO)
                  Caballa de Andalucía (CHZO)
               
            
                  2.
               
               
                  Potraviny uvedené v prílohe I k nariadeniu:
                  
                     Trieda 2.4.   Chlieb, pečivo, koláče, cukrovinky, sušienky a iné pekárenské výrobky
                  
                  PORTUGALSKO
                  Ovos Moles de Aveiro (CHZO)